《摘涧上似橘者于上山之时然酸苦不可食有感于》
宋代·王履

似橘未挟霜，青青照泉水。
长安不相见，触下宁不喜。
如何洞庭实，忽吐兹山里。
平生笑汝阳，涎流于曲车。
乃知老饕心，不掩闲中跨。
踞石觊大嚼，慰我燥且渴。
童子撷得来，竟为蜇惨遏。
取貌失子羽，信言迷宰予。
把之行且看，于以惩其余。

作者简介：（1080—1127）宋开封人，字坦翁。以父荫补三班奉职。哲宗元符间，因上书言朝政阙失，编管新州，徽宗崇宁中入元祐党籍。后复官。钦宗靖康元年，以和议副使出使金，不为所屈，归除相州观察使。又扈从钦宗至金营，遂同被执。后因痛骂金人被杀。